פה גדול
טיטוס, טיטוס, פה גדול -; שחה הגמרא -; בחרבו שיסף; את פרוכת המסך,; גלל קלף של תורה,; זממו עליה ביצע; (עשה מעשה בפרוצה); טיטוס, טיטוס, רברבן -; שחה הגמרא -; את כלי היקר; בפרוכת הוא צרר,; הפליג עם השלל; ויתנשא עליו גל.; טיטוס, טיטוס, פה שחצן -; שחה הגמרא -; אז לשון חרץ:; "אלוהיהם גיבור בים ; נרד ליבשה -; נראה אותו שם..."; טיטוס, טיטוס, צפצפן; אז בת-קול שמע:; "רשע בן רשע,; בן-בנו של עשיו הרשע,; בריה קלה לי יש -; לך היא תיתן מלחמה".; טיטוס, טיטוס, לגלגן -; שחה הגמרא -; רק לחוף ירד,; בא יתוש בעד חטמו,; אכל לו את כוחו -; שבע שנים עד מותו.; טיטוס, טיטוס, מללן -; שחה הגמרא -; את מוחו פצעו, מצאו; יתוש בגדל גוזל -; שפתיו של נחושת; וציפרניו של ברזל.; 